פנינה שרביט ברוך

פנינה שרביט ברוך (נולדה ב-26 באפריל 1967) היא עורכת דין ומשפטנית, חוקרת בכירה במכון למחקרי ביטחון לאומי (INSS), ראשת אשכול עוצמה מדינית וראשת התוכנית למשפט וביטחון לאומי. לשעבר ראשת מחלקת הדין הבין-לאומי בצה"ל בדרגת אלוף-משנה.

 ביוגרפיה 
נולדה ב-1967 בבת ים והיא הצעירה משתי בנותיהם של איזי, עורך דין ונוטריון שעלה מטורקיה וסיליה (לבית סיף) ילידת דרום אפריקה. בגיל 6 עברה עם משפחתה לתל אביב שם למדה בתיכון עירוני ה'.

סיימה במסגרת העתודה האקדמית תואר ראשון במשפטים (LL.B) ובהמשך תואר שני (LL.M). את שני התארים סיימה בהצטיינות באוניברסיטת תל אביב.

בשנת 1989 התגייסה כקצינה למחלקת הדין הבינלאומי (דבל"א) בפרקליטות הצבאית ושרתה בה במשך עשרים שנה, מתוכן חמש שנים כראש המחלקה. במסגרת תפקידה הייתה אחראית על מתן ייעוץ משפטי בתחומי המשפט הבינלאומי והמשפט המנהלי לגורמים הבכירים בצה"ל ובממשלה בנושאים הנוגעים, בין היתר, לדיני מלחמה, דיני כיבוש, דיני הים, לחימה בטרור, הסכמים ביטחוניים, קביעת גבולות, מגעים מדיניים והליכים בינלאומיים. הייתה מפקדת מערך הייעוץ המשפטי האופרטיבי למפקדי צה"ל.

הייתה יועצת משפטית של הוועדה האזרחית במשא ומתן מול הפלסטינים החל משנת 1993 ויועצת משפטית של הסכמי פריס בתחום הכלכלי בשנת 1994 והמשיכה להיות מעורבת במשא ומתן ובליווי יישום ההסכמים עם הפלסטינים.

השתתפה במשלחת הישראלית למשא ומתן עם סוריה בשנת 2000.

לאחר פרישתה מצה"ל שימשה שרביט ברוך מרצה במשפט בינלאומי בפקולטה למשפטים באוניברסיטת תל אביב, שם העבירה קורסים על משפט בינלאומי ועל ההיבטים המשפטיים של הסכסוך הישראלי-פלסטיני. כן העבירה קורס על דיני מלחמה במכללה לביטחון לאומי של צה"ל. כיום היא חוקרת בכירה במכון למחקרי ביטחון לאומי וראשת התוכנית למשפט וביטחון לאומי.

בנוסף היא חברת הנהלה במספר ארגונים:
 פורום דבורה – נשים במדיניות חוץ וביטחון לאומי, ושימשה נציגת פורום זה בוועדה המייעצת לנאט"ו בנושאים של נשים, שלום וביטחון.
 סגנית נשיא ארגון המשפטנים היהודים הבינלאומי
 חברה ברשת נשים מגשרות באזור הים התיכון
 מכהנת כנשיאת סניף "פורום הנשים הבינלאומי בישראל" ()

שרביט ברוך מפרסמת מאמרים, מעורבת במחקרים ובמפגשים אסטרטגיים ומרצה בפני גורמים בארץ ובחו"ל בתחומים אלה.

 לקריאה נוספת 
 חוק הלוחמים הבלתי חוקיים – מרעיון למציאות, ספר מנחם פינקלשטיין, משפט, ביטחון וספר. עורכים: שרון אפק, עופר גרוסקופף, שחר ליפשיץ, אלעד שפיגלמן, עמודים 351–378 (2020)
 המסגרת המשפטית החלה על הלחימה בטרור, קובץ מאמרים. עורכים: חגי גולן, שאול שי. תל אביב: צה"ל - הוצאת מערכות, משרד הביטחון - ההוצאה לאור, 2004
 קישורים חיצוניים 



 "הפלסטינים לאן" - דברים בערב עיון במכון ממר"י, ירושלים, 2013



 מאמרים ופרסומים 

פנינה שרביט ברוך, דוח ועדת החקירה של מועצת זכויות האדם ביחס למבצע 'צוק איתן': ניתוח ביקורתי, מזכר 160, ספטמבר 2016, באתר המכון למחקרי ביטחון לאומי
פנינה שרביט ברוך, האיום הפנימי: הוויכוח על זהותה של ישראל, פרק בקובץ "כי לא לעולם חוסן: תרחישי איום קיומיים על מדינת ישראל" דצמבר 2019 באתר המכון למחקרי ביטחון לאומי
פנינה שרביט ברוך, החלטת מועצת הביטחון 2334 (משנת 2016) – מדריך למשתמש, משפט ועסקים כה, תשע"ט (2019)




 הערות שוליים 

קטגוריה:בוגרות העתודה האקדמית
קטגוריה:קצינות צה"ל בדרגת אלוף-משנה
קטגוריה:פרקליטי הפרקליטות הצבאית
קטגוריה:סגל המכון למחקרי ביטחון לאומי
קטגוריה:בוגרות אוניברסיטת תל אביב
קטגוריה:משפטניות ישראליות
קטגוריה:עורכות דין ישראליות
קטגוריה:בוגרות תיכון עירוני ה' (תל אביב)
קטגוריה:בוגרי אוניברסיטת תל אביב: משפטים
קטגוריה:פורום דבורה
קטגוריה:ישראליות שנולדו ב-1977
קטגוריה:ישראלים שנולדו ב-1977